Stress og psykiske lidelser belaster stadig flere af de patienter, der henvender sig på Arbejdsmedicinsk Klinik. Afdelingen på Aalborg Sygehus har i år haft i alt 983 patienter - 364 af dem havde psykiske lidelser og stress. Det fortæller DR Nordjylland. Udviklingen bekymrer afdelingens ledende overlæge Sigve Christensen. - Jeg vidste, at vi havde haft mange til behandling for stress og psykiske lidelser, men stigningen er større, end jeg havde regnet med, siger Sigve Christensen til DR Nordjylland. Andelen af de stressede var for to år siden 17 procent, sidste år 25 procent og i år hele 37 procent, og stigningen er udtryk for et stort samfundsmæssigt problem, mener overlægen på Arbejdsmedicinsk Klinik i Aalborg. Ud over stress, som er forårsaget af arbejde. så spiller personlige og familiære forhold også en rolle, siger Sigve Christensen.

Opsummering:
Arbejdsmedicinsk Klinik på Aalborg Sygehus oplever en stigning i antallet af patienter med psykiske lidelser og stress.